युवा पुस्ताले यस्ता प्रचलनलाई महत्वसाथ मान्दा आफूलाई खुसी लागेको उनी बताउँछन् । ‘फूलको व्यापारी हुँ । यस्ता दिवस भइरह्यो भने हाम्रो व्यापार राम्रो हुन्छ नि,’ उनले हाँस्दै भने । प्रेमी–प्रेमिकाले हप्तौँअघि नै गुलाब नै गुलाब सजाएर बुके बनाउन अर्डर दिने गरेको उनले बताए । गुलाब मात्र राखेर तयार गरिएको बुकेको मूल्य सामान्यतः आठ सय रुपैयाँदेखि सुरु हुने उनी बताउँछन् । ‘एउटा गुलाबको सामान्य बजार मूल्य ५० रुपैयाँदेखि सुरु हुन्छ,’ उनले भने । कतिले आफूहरु प्रेममा परेको वर्ष गनेर बुकेमा गुलाबको संख्या सजाउन पनि रुचाउने गरेको उनी सुनाउँछन् ।
